***ΔΙΚΗΓΟΡΙΚΟΣ ΣΥΛΛΟΓΟΣ ΒΕΡΟΙΑΣ***

***ΜΝΗΜΟΝΙΟ***

***ΓΙΑ ΤΟΥΣ ΔΙΚΑΣΤΙΚΟΥΣ ΑΝΤΙΠΡΟΣΩΠΟΥΣ***

**Των Ευρωεκλογών της 9ης Ιουνίου 2024**

 **Παρασκευή   7-6-2024**:**Παρουσιαζόμαστε**   στον Έφορο Δικαστικών αντιπροσώπων (**Πρωτοδικείο**),στον **Εισαγγελέα** και στον **Γενικό Γραμματέα της Περιφέρειας** (πρώην Νομαρχία ,Μητροπόλεως 44) ή με ηλεκτρονικό ταχυδρομείο α) tapy@imathia.pkm.gov.gr για την Περιφέρεια

και β) grammatia@eisaggeliaprotodikon-veroias.gov.gr για την Εισαγγελία και δηλώνουμε ότι αναλαμβάνουμε καθήκοντα

 **Παρασκευή ή Σάββατο 7 ή 8 /6/2024**:Παραλαβή εκλογικού σάκου και υλικού από τον δήμο που ανήκει το εκλογικό τμήμα ,αφού έχουμε συνεννοηθεί νωρίτερα,γιατί κάθε δήμος έχει άλλο πρόγραμμα,δηλαδή του **Σάκου** και του **TABLET,το οποίο ενεργοποιούμε αμέσως.**

**ΠΡΟΣΟΧΗ**:Μαζί με τον σάκο παραλαμβάνουμε και την **ΣΦΡΑΓΙΔΑ**,την οποία θα παραδώσουμε ,μετά το πέρας της εκλογικής διαδικασίας, πάλι στον Δήμο.

**Π*αραλαμβάνοντας τον σάκο ελέγχουμε αν υπάρχει:***

 Ι.- **Ο εκλογικός κατάλογος**.

ΙΙ.- **Το Βιβλίο Πρωτοκόλλου Ψηφοφορίας**

ΙΙΙ.-  **Βιβλία Πράξεων της Εφορευτικής Επιτροπής**

 ΙV.- **Βιβλία Διαλογής Ψήφων**

V .- Η προκήρυξη που περιλαμβάνει τους συνδυασμούς και τους υποψήφιους

VI .- Έντυπα δηλώσεων εκλογέων.

VII.- Έντυπα βεβαιώσεων εκλογέων ότι ψήφισαν.

VIII **Τα έντυπα τηλεγραφήματα**για τους συνδυασμούς (Α΄τηλεγράφημα ),το οποίο παραδίδουμε στον υπάλληλο του Δήμου και τους υποψήφιους (Β΄τηλεγράφημα),το οποίο παραδίδουμε στην Αντιπεριφέρεια

**Ο,τι  λείπει το ζητάμε από τον Δήμο ή την Νομαρχία.**

 ***Το βιβλία όλα είναι ΠΡΟτυπωμένα με τούς συνδυασμούς και τα ονόματα όλων των υποψηφίων.***

 ***Παραλαβή καταστήματος ψηφοφορίας ,κάλπης κ.λ.π***. την **9η Ιουνίου 2024** ώρα 6.00 πμ.

 *Διαμορφώνομε την αίθουσα σύμφωνα ,σύμφωνα με την διάταξη που εμείς θέλουμε,ώστε ο ψηφοφόρος να κινείται ελεύθερα και γρήγορα.*

 ***Εφορευτική επιτροπή***: Την εκλογική διαδικασία διευθύνει η εφορευτική επιτροπή η οποία αποτελείται από τον Δικαστικό Αντιπρόσωπο ,ως Πρόεδρο και από 4 λαϊκά μέλη(τακτικά ή αναπληρωματικά

 ***Βιβλία Εφορευτικής επιτροπής***

α) Πρωτόκολλο ψηφοφορίας

β) Βιβλίο πράξεων Εφορευτικής Επιτροπής (Νο 1 και Νο 2 Πρακτικών)

γ) Βιβλίο διαλογής ψήφων προτίμησης υπέρ των συνδυασμών

6) ***Ανάθεση καθηκόντων γραμματέα της Εφορευτικής επιτροπής*** .

Η εφορευτική επιτροπή αναθέτει καθήκοντα γραμματέα για την σύνταξη των πρακτικών της.

 ***Σφράγιση κάλπης:*** Στις 7.00 πμ

 **Συμπληρώνουμε το** **Πρακτικό Νο1**

 **ΨΗΦΟΣ ΔΙΚΑΣΤΙΚΟΥ ΑΝΤΙΠΡΟΣΩΠΟΥ**

 Ο ΔΑ, ψηφίζει στο τμήμα που ασκεί τα καθήκοντά του.

Τα Μέλη της ΕΕ (όχι ο Γραμματέας) ψηφίζουν στο Εκλογικό Τμήμα που ασκούν τα καθήκοντά τους και αναγράφεται στις παρατηρήσεις του πρωτοκόλλου ψηφοφορίας : *« Δικαστικός Αντιπρόσωπος»ή* «Μέλος εφορευτικής επιτροπής».

**Ο Γραμματέας ψηφίζει μόνο στο Εκλογικό Τμήμα που είναι εγγεγραμμένος.**

***ΕΚΛΟΓΙΚΟΣ ΚΑΤΑΛΟΓΟΣ ΚΑΙ ΕΝΔΕΙΞΕΙΣ ΑΥΤΟΥ***

***Στον εκλογικό σας κατάλογο πιθανόν να υπάρχουν οι παρακάτω ενδείξεις:Ε-ΔΕ-Τ-ΔΕ-ΚΜ***

 ***Θα διαγραφούν αμέσως οι ενδείξεις Ε-\_ΔΕ\_-Τ.***

***Διότι:Ε ,δηλ. ετεροδημότης, διότι ψηφίζει αλλού.***

 ***ΔΕ ,δηλ. διπλοεγγεγραμμένος ετεροδημότης, διότι ψηφίζει αλλού και***

***Τ,δηλ. αυτός που δήλωσε επιστολική ψήφο***

***Πιθανόν να υπάρχουν και οι ενδείξεις Δ (διπλοεγγεγραμμένος )***

***και ΚΜ (Πολίτης κράτους μέλους της ΕΕ).Αυτοί ψηφίζουν με τις Υπεύθυνες δηλώσεις που υπάρχουν μέσα στο σάκο.***

***Ετοιμάστε τέτοιες δηλώσεις από την προηγούμενη για να γλυτώσετε χρόνο,καθώς και βεβαιώσεις ψηφοφορίας.***

 **Ειδικοί εκλογικοί κατάλογο**ι **και καταστάσεις**: Αφορούν στρατιωτικούς,ναυτικούς και άνδρες της φρουράς εκλογικών τμημάτων….,των οποίων ο αριθμός προστίθεται στον αριθμός των εγεγγραμμένων στους εκλογικούς καταλόγους.

 ***ΑΝ Ο ΕΚΛΟΓΕΑΣ ΔΕΝ ΕΙΝΑΙ ΓΡΑΜΜΕΝΟΣ ΣΤΟΝ ΕΚΛΟΓΙΚΟ ΚΑΤΑΛΟΓΟ***

 **Α)**Για τους εκλογείς που έχουν εγγραφεί να ψηφίσουν με **επιστολική ψήφο** αλλά δεν απέστειλαν ή δεν παραλήφθηκε από τις Επιτροπές Συλλογής Επιστολικής Ψήφου ο φάκελος επιστροφής της έως τις 17:00 της παραμονής των ευρωεκλογών, οι δικαστικοί αντιπρόσωποι θα παραλάβουν απευθείας στο εκλογικό τμήμα, μέσω εξουσιοδοτημένου υπαλλήλου του οικείου δήμου, σχετικό κατάλογο του ΥΠΕΣ ώστε να επιτρέψουν στους εκλογείς αυτούς να ψηφίσουν με φυσική παρουσία, μετά τις 11:00 το πρωί (παρά την ένδειξη «Τ» στο βασικό εκλογικό κατάλογο), στο εκλογικό τμήμα που είναι εγγεγραμμένοι.

**Β)**Για τους λοιπούς ,παίρνουμε βεβαίωση από τον Δήμο.Μ΄αυτήν την βεβαίωση ψηφίσει σ΄οποιοδήποτε τμήμα.

**΄Αρα ο αριθμός των εγγεγραμμένων στον εκλογικό μας κατάλογο αποτελείται από αυτούς που έμειναν μετά την διαγραφή των Ε-ΔΕ-και Τ,τους εγεγραμμένους στους ειδικούς εκλογικούς καταλόγους ΚΑΙ από αυτούς που θα ψηφίσουν με δηλώσεις του Δήμου.(ο ΔΑ δεν είναι μέλος του εκλογικού καταλόγου)**

***ΨΗΦΟΦΟΡΟΙ ΜΕ ΑΝΑΠΗΡΙΑ:Είμαστε υποχρεωμένοι να βοηθάμε κάθε ψηφοφόρο που δεν μπορεί να έρθει στην κάλπη,γι αυτό,όταν μας ενημερώνουν και αφού διαπιστώσουμε ότι ψηφίζει στο τμήμα μας, πηγαίνουμε στην αυλή του κτιρίου ,με έναν της εφορευτικής, φάκελο και μια σειρά ψηφοδέλτια,ψηφίζει μυστικά και επιστρέφουμε τον φάκελο στην κάλπη.***

***ΑΝΑΓΝΩΡΙΣΗ ΤΩΝ ΨΗΦΟΦΟΡΩΝ:***

 Γίνεται βάσει της αστυνομικής ταυτότητας,ηλεκτρονικής ή όχι ή διαβατηρίου (ακόμη και αυτά που έχουν λήξει) ή την άδεια οδήγησης ή το βιβλιάριο υγείας ή τη σχετική προσωρινή βεβαίωση της αρμόδιας αρχής.

 **ΠΡΟΣΟΧΗ:**Οι έχοντες υπηρεσιακή ταυτότητα ψηφίζουν μόνο αν έχουν βεβαίωση από την υπηρεσία τους ότι «δεν είναι εγγεγραμμένος σε ειδικούς εκλογικούς καταλόγους»

**ΆΣΚΗΣΗ ΕΚΛΟΓΙΚΟΥ ΔΙΚΑΙΩΜΑΤΟΣ:**

 Α)Αναγνώριση εκλογέα

 Β)Επαλήθευση εγγραφής στον εκλογικό κατάλογο

 Γ) Διαγραφή από τον εκλογικό και καταγραφή στο πρωτόκολλο ψηφοφορίας (Καλό είναι να γίνεται παραβολή -αντιστοιχία με τους ψηφίσαντες και τους φακέλους που δόθηκαν κάθε δεκάδα)

Δ)**Παραλαβή σφραγισμένου και μονογραμμένου (από τον Δικαστικό Αντιπρόσωπο) φακέλου**

Ο **ΔΑ** παραδίδει στον εκλογέα ένα μόνο λευκό φάκελο, τον οποίο πρώτα έχει σφραγίσει με τη σφραγίδα της ΕΕ και μονογράψει . Επειδή κατά το παρελθόν είχαν γεννηθεί ζητήματα νοθείας με αφαίρεση σφραγισμένων και μονογραμμένων φακέλων, ο ΔΑ ,πρέπει να τους σφραγίζει και μονογράφει έναν-έναν, όταν τους παραδίδει (**και όχι μαζικά από πριν**). Άποψη μου είναι να μονογράφει μόνον 10 φακέλους για να μπορεί να κάνει έλεγχο όπως προείπαμε και όταν τελειώνουν να ετοιμάζει άλλους δέκα.ΔΕΝ ΕΤΟΙΜΑΖΟΥΜΕ ΦΑΚΕΛΟΥΣ ΜΕ ΨΗΦΟΔΕΛΤΙΑ ΚΑΙ ΤΑ ΑΠΛΩΝΟΥΜΕ ΜΕΣΑ ΣΤΟ ΤΜΗΜΑ.

 **Παραλαβή πλήρους σειράς ψηφοδελτίων και απόσυρση στο διαχώρισμα (παραβάν):**

 Αν ο εκλογέας λόγω γήρατος, ασθένειας, αναπηρίας ,αναλφαβητισμού κλπ. αδυνατεί να ασκήσει μόνος το εκλογικό του δικαίωμα, υποβοηθείται στην άσκηση του δικαιώματός του από τον Δικαστικό Αντιπρόσωπο ή Μέλος της Εφορευτικής Επιτροπής.Απαγορεύεται να εισέλθει στο παραβάν οποιοδήποτε τρίτο πρόσωπο.

 .- **Σταυροί προτίμησης**: 4

Οι εκλογείς δικαιούνται να σημειώσουν στο ψηφοδέλτιο σταυρό (ή σταυρούς) προτίμησης, με στυλό μαύρης ή γαλάζιας απόχρωσης .

 **------- Απαγορεύεται----- να δοθεί δεύτερος φάκελος σε εκλογέα**

**αν δεν καταστραφεί ο πρώτος από το Δικαστικό Αντιπρόσωπο (αυτός που λέει δεν πήρε φάκελο τον έχει ρίξει στη σακούλα του παραβάν)**

-- **Ρίψη του φακέλου στην κάλπη**

-- Απόδοση στον εκλογέα της ταυτότητάς του και (εφόσον ψήφησε) της συμπληρωμένης βεβαίωσης ότι ψήφισε.

***Ενστάσεις κατά την διάρκεια της ψηφοφορίας***

Κάθε εκλογέας ή υποψήφιος ή αντιπρόσωπος έχει δικαίωμα να υποβάλλει στην εφορευτική επιτροπή ενστάσεις για παραβάσεις του νόμου κατά την διάρκεια της ψηφοφορίας ,μέσα ή έξω από το εκλογικό κατάστημα.Οι ενστάσεις είναι γραπτές και καταχωρίζονται υποχρεωτικά στο βιβλίο πρακτικών .Η υποβολή οποιασδήποτε ένστασης δεν διακόπτει την ψηφοφορία. Για τις ενστάσεις και για κάθε άλλο ζήτημα που παρουσιάζεται κατά την διάρκεια της εκλογής αποφασίζει η εφορευτική επιτροπή αιτιολογημένα ,είτε αμέσως είτε όταν τελειώσει η ψηφοφορία και τις αποφάσεις της τις καταχωρεί στα πρακτικά .

Ειδικά για την ακυρότητα των ψηφοδελτίων κάθε μέλος της Ε.Ε. ,ο Δικαστικός Αντιπρόσωπος ,οι υποψήφιοι ή οι αντιπρόσωποι τους μπορούν να διατυπώσουν ένσταση . Για την ένσταση αυτής της παραγράφου αποφασίζει η Ε.Ε. αφού ακούσει τον Δικαστικό Αντιπρόσωπο.

***ΑΠΟΠΕΡΑΤΩΣΗ ΤΗΣ ΨΗΦΟΦΟΡΙΑΣ***

Όταν λήξει η ψηφοφορία , κηρύσσεται η αποπεράτωση της και κλείνονται οι πόρτες του καταστήματος **.**

 ***Άνοιγμα κάλπης.Αρίθμηση φακέλων***

Ανοίγεται η κάλπη και αριθμούνται οι φάκελοι πρώτα χωρίς να ανοιχθούν (**σχηματίζουμε δεσμίδες των πενήντα (50) - συνήθως- φακέλων που συγκρατούνται με λαστιχάκια** που υπάρχουν στον σάκο)

Εάν προκύψει διαφορά επαναλαμβάνεται η αρίθμηση ,εάν και πάλι προκύψει διαφορά αφαιρούνται οι τυχόν φάκελοι που δεν έχουν την σφραγίδα της ΕΕ άλλως στην τύχη αφαιρούνται τόσοι φάκελοι όσοι είναι οι πλεονάζοντες .Οι φάκελοι που έτσι αφαιρούνται ανοίγονται και σημειώνεται στο βιβλίο πρακτικών το περιεχόμενο των ψηφοδελτίων που είναι μέσα στον φάκελο τα οποία όμως δεν υπολογίζονται στην διαλογή. Η ΕΕ σε κάθε περίπτωση διατυπώνει την γνώμη της στα πρακτικά για την αιτία της ύπαρξης πλεοναζόντων φακέλων εντός της κάλπης .Δεν προβλέπεται τι κάνουμε όταν οι φάκελοι είναι λιγότεροι.Το σημειώνουμε στο βιβλίο πρακτικών

***Διαλογή ψήφων***

 **α.- Ο Δικαστικός Αντιπρόσωπος τοποθετεί στο τραπέζι την πρώτη δεσμίδα των ψηφοδελτίων (50άδα).Τα μέλη της Εφορευτικής, ή αν δεν υπάρχουν ακόμη και τους αντιπροσώπους των συνδιασμών, ανοίγουν (με προσοχή) τους φακέλους και τοποθετούν τα ψηφοδέλτια ανοικτά πάνω στο τραπέζι. Αν σκιστεί κατά το άνοιγμα κάποιο ψηφοδέλτιο γίνεται πάνω στο ψηφοδέλτιο σχετική σημείωση από το Δικαστικό Αντιπρόσωπο και υπογράφεται από αυτόν.**

**β.- Ο Δικαστικός Αντιπρόσωπος παίρνει ένα-ένα τα ψηφοδέλτια στα χέρια του και ελέγχει την εγκυρότητά τους.γ,δ,ε,στ.- Στη συνέχεια (για τα έγκυρα ψηφοδέλτια): Ι) διαβάζει μεγαλόφωνα τον αύξοντα αριθμό του, το συνδυασμό που αφορά και τους σταυροδοτημένους υποψήφιους, ΙΙ) καταγράφει τον αύξοντα αριθμό του (ώστε το ψηφοδέλτιο να αποκτήσει ταυτότητα), ΙΙΙ) καταγράφει ολογράφως τον αριθμό των σταυρών του ή την ανυπαρξία τους (π.χ. κανένας, ένας, δύο κοκ),**

**ΙV) μονογράφει τόσο στη σημείωσή του αυτή, όσο και δίπλα από κάθε σταυρό προτίμησης και V) τοποθετεί το ψηφοδέλτιο στο τραπέζι σε στοίβες κατά συνδυασμό. Πρέπει να επισημανθεί ιδιαίτερα η υποχρέωση του Δικαστικού Αντιπροσώπου για την αρίθμηση και μονογράφηση των ψηφοδελτίων, την αναγραφή σε αυτά ολογράφως του αριθμού των σταυρών (για κάθε κατηγορία) και για τη μονογράφηση του κάθε σταυρού δίπλα από αυτόν, καθόσον οι σχετικές παραλείψεις καθιστούν είτε το ψηφοδέλτιο άκυρο (παράλειψη αρίθμησης ή μονογράφησης), είτε τους σταυρούς προτίμησης (παράλειψη καταγραφής των σταυρών προτίμησης ολογράφως και μονογράφηση κάθε σταυρού).**

**ζ.- Ταυτόχρονα ο Γραμματέας ή Μέλος της ΕΕ καταχωρεί τον αριθμό του ψηφοδελτίου στη μερίδα (έναν αριθμό σε κάθε τετραγωνάκι) του συγκεκριμένου συνδυασμού στα Βιβλία Διαλογής ψήφων υπέρ των Συνδυασμών και αντίστοιχα κάθε υποψηφίου.**

***΄ΑΚΥΡΑ-ΛΕΥΚΑ ΨΗΦΟΔΕΛΤΙΑ***

  **Καταρχήν πρέπει να επισημανθεί ότι τα άκυρα και τα λευκά**

**ψηφοδέλτια δεν λαμβάνουν το γενικό αύξοντα αριθμό των εγκύρων ψηφοδελτίων, αλλά ΕΜΕΙς δίνουμε τη δική τους αρίθμηση για να διευκολυνθούμε στο μέτρημα και φυσικά δεν τα γράφουμε στα βιβλία διαλογής ψήφων.(π.χ. άκυρο 1,2, ... ή λευκό 1,2,...). Τα λευκά ψηφοδέλτια δεν προσμετρούνται στα έγκυρα με ρητή νομοθετική**

 **.- Κάθε άκυρο ψηφοδέλτιο συρράπτεται μαζί με το φάκελό**

**του και τοποθετείται στη σωρό των άκυρων.**

 **.- Οι συνηθέστερες περιπτώσεις αναμφίβολα *άκυρων ψηφοδελτίων είναι:***

***• Ο φάκελος είναι κενός ή δεν περιέχει ψηφοδέλτιο.***

***• Το ψηφοδέλτιο δεν περιέχεται σε κανονικό φάκελο.***

 ***• Ο φάκελος περιέχει περισσότερα του ενός ψηφοδέλτια***

***(ανεξάρτητα αν είναι του ίδιου συνδυασμού ή διαφορετικών).***

 ***• Το ψηφοδέλτιο (ή και ο φάκελος στον οποίο βρίσκεται)***

***φέρει αλλοιώσεις, υπογραμμίσεις, διαγραφές ή περιέχει λέξεις ή***

***φράσεις.***

 **Είναι αυτονόητο ότι οι περιπτώσεις ακύρωσης αμφισβητούμενων ψηφοδελτίων πρέπει να κρίνονται με πολλή σύνεση και ψυχραιμία, γιατί η ακύρωση έγκυρων ψηφοδελτίων συνιστά αλλοίωση της λαϊκής βούλησης.**

**Προς τούτο είναι σκόπιμο όπως τα σχετικά ψηφοδέλτια ατακρατούνται τελευταία (χωρίς να αριθμηθούν), για να διαπιστωθεί αν το πρόβλημά τους είναι επαναλαμβανόμενο ή μεμονωμένο και για να κριθούν, τελικώς, όλα μαζί με ενιαίο τρόπο.**

 **Μετά** ***το τέλος της διαλογής των ψηφοδελτίων*** και αναγραφής των αποτελεσμάτων στους πίνακες διαλογής, κλείνονται ο πίνακας διαλογής ,ως και το πρωτόκολλο ψηφοφορίας,με τις υπογραφές,όπως τα σχέδια.

 **Στέλνουμε το πρώτο Τηλεγράφημα -(Υπογραφή-Σφραγίδα),όταν έχουμε αποτελέσματα συνδυασμών.**

***Παράδοση κάλπης και σφραγίδας***

Μετά το πέρας της διαλογής η ΕΕπαραδίδει στον Δήμο την κάλπη,την σφραγίδα κ.λ.π

 **Α)ΠΑΡΆΔΟΣΗ ΣΤΟ ΠΡΩΤΟΔΙΚΕΙΟ**

 **1) *Σάκος***

**α) Εκλογικοί κατάλογοι και τυχόν καταστάσεις υπαλλήλων οι στρατιωτικών , διορισμοί εφορευτικών επιτροπών και αντιπροσώπων (***ΕΞΩ ΑΠΟ ΣΑΚΟ*)

**β) Πρωτόκολλο ψηφοφορίας** **(***ΕΞΩ ΑΠΟ ΣΑΚΟ*)

**γ) Πρακτικό Νο 1 και Νο2** (*ΕΞΩ ΑΠΟ ΣΑΚΟ*)

**δ) Πίνακας διαλογής ψηφοδελτίων συνδυασμών που είναι  ενσωματωμένος στο βιβλίο πράξεων**(*ΕΞΩ ΑΠΟ ΣΑΚΟ*)

**ε) Ψηφοδέλτια συνδυασμών+λευκά & άκυρα**

**στ) Δηλώσεις εκλογέων, διπλοεγγεγραμμένων κλπ**

 **ζ)Αναφορά στον Έφορο** **Δικαστικών Αντιπροσώπων** «ότι ουδέν**το**αξιοσημείωτο**γεγονός υπέπεσε στην αντίληψη μου»(** *ΕΞΩ ΑΠΟ ΣΑΚΟ)*

 ***2) TABLET***

**Β)ΠΑΡΑΔΟΣΗ ΣΤΗΝ ΑΝΤΙΠΕΡΙΦΕΡΕΙΑ**

Αντίγραφο του   Πρακτικού Νο 2 παραδίδεται ένα αντίγραφο το οποίο θα αφαιρεθεί από το βιβλίο , στον ***Περιφερειάρχη*** -  ***Αντιπεριφερειάρχη****ΕΞΩ ΑΠΟ ΣΑΚΟ ΚΑΙ ΤΟ ΤΗΛΕΓΡΑΦΗΜΑ ΜΕ ΤΟΥ ΣΤΑΥΡΟΥΣ ΠΡΟΤΙΜΗΣΗ(αν το ζητήσουν)*

 **Γ)ΠΑΡΑΔΟΣΗ ΣΤΟΝ**   ***ΔΗΜΑΡΧΟ***

του   Πρακτικού Νο 2  *ΕΞΩ ΑΠΟ ΣΑΚΟ ,με απόδειξη παραλαβής*

***TABLET***

ΠΡΟΣΟΧΗ: ΕΙΝΑΙ ΥΠΟΧΡΕΩΤΙΚΗ Η ΧΡΗΣΗ TABLET ΑΠΟ ΟΛΟΥΣ ΤΟΥΣ ΔΙΚΑΣΤΙΚΟΥΣ ΑΝΤΙΠΡΟΣΩΠΟΥΣ, ΟΙ ΟΠΟΙΟΙ ΘΑ ΠΡΕΠΕΙ ΝΑ ΠΡΟΒΟΥΝ ΣΤΗΝ ΕΝΗΜΕΡΩΣΗ ΤΗΣ ΕΝΑΡΞΗΣ ΤΗΣ ΔΙΑΔΙΚΑΣΙΑΣ,ΤΩΝ ΜΕΛΩΝ ΤΗΣ ΕΦΟΡΕΥΤΙΚΗΣ ΠΟΥ ΕΜΦΑΝΙΣΤΗΚΑΝ ΚΑΙ ΤΩΝ ΣΤΑΤΙΣΤΙΚΩΝ ΣΥΜΜΕΤΟΧΗΣ ΣΤΙΣ ΩΡΕΣ ΠΟΥ ΘΑ ΟΡΙΣΤΟΥΝ ΚΑΙ ΣΤΗ ΜΕΤΑΔΟΣΗ ΤΩΝ ΑΠΟΤΕΛΕΣΜΑΤΩΝ ΜΕΤΑ ΤΗΝ ΟΛΟΚΛΗΡΩΣΗ ΤΗΣ ΔΙΑΔΙΚΑΣΙΑΣ

**Μετάδοση συμμετοχής.** Ο Δικαστικός Αντιπρόσωπος μεταδίδει μέσω του tablet, σύμφωνα με την υπ’ αρ. 42510/21-5-2024 απόφαση της Υπουργού και του Αναπληρωτή Υπουργού Εσωτερικών (Β΄ 2874), και τον αριθμό ψηφισάντων στο εκλογικό τμήμα του, όπως προκύπτει από τον αύξοντα αριθμό στο Βιβλίο Πρωτοκόλλου Ψηφοφορίας, εντός των -αυστηρά προσδιορισμένων- τριών (3) χρονικών διαστημάτων:

α) 1η μετάδοση: 11:00-11:30,

β) 2η μετάδοση: 14:00-14:30,

 γ) 3η μετάδοση: 17:00-17:30.

***Οικονομικά θέματα*** (www.gsis.gr)

 Oι εντός νομού καταχωρίζουν στην παραπάνω ηλεκτρονική εφαρμογή τα στοιχεία τους μετά τις εκλογές , όταν ανοίξει η σχετική εφαρμογή, όπως επίσης το γραμματέα τους τα μέλη της εφορευτικής για να πληρωθούν. ΖΗΤΑΜΕ ΚΑΙ ΚΡΑΤΑΜΕ ΤΟ **ΟΝΟΜΑ, ΕΠΩΝΥΜΟ, ΠΑΤΡΩΝΥΜΟ, ΚΙΝΗΤΟ ΤΗΛΕΦΩΝΟ, ΑΦΜ** και Δ.Ο.Υ. ΤΟΥ **ΓΡΑΜΜΑΤΕΑ ΚΑΙ ΤΩΝ ΜΕΛΩΝ ΤΗΣ ΕΦΟΡΕΥΤΙΚΗΣ** ΓΙΑ ΝΑ ΤΑ ΚΑΤΑΧΩΡΗΣΟΥΜΕ ΣΤΟ ΣΧΕΤΙΚΟ ΠΕΔΙΟ ΤΗΣ ΕΦΑΡΜΟΓΗΣ ΤΟΥ www.gsis.gr , ΠΡΟΚΕΙΜΕΝΟΥ (ΚΑΙ ΑΥΤΟΙ) ΝΑ ΛΑΒΟΥΝ ΤΗΝ ΕΚΛΟΓΙΚΗ ΑΠΟΖΗΜΙΩΣΗ, αφού καταχωρήσουν οι ίδιοι το ΙΒΑΝ τους στην εφαρμογή.

***Εύχομαι καλή επιτυχία***

**Βέροια 5-6-2024**

**΄Ολγα Κυριακίδου**